ᱥᱯᱮᱱᱤᱥ ᱯᱟᱹᱨᱥᱤ

ᱥᱯᱮᱱᱤᱥ ᱯᱟᱹᱨᱥᱤ ᱫᱚ ᱦᱤᱸᱫᱽ-ᱤᱣᱨᱚᱯᱤᱭᱚ ᱯᱟᱹᱨᱥᱤ ᱜᱷᱟᱨᱚᱡᱽ ᱴᱮᱱᱟᱜ ᱨᱚᱢᱟᱸᱥ ᱦᱟᱹᱴᱤᱧ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱡᱮᱜᱮᱛ ᱨᱮ ᱵᱟᱹᱲᱛᱤ ᱜᱟᱱ ᱦᱚᱲ ᱠᱚ ᱨᱚᱲᱮᱫ ᱠᱟᱱ ᱯᱟᱹᱨᱥᱤ ᱠᱚ ᱢᱩᱫ ᱠᱷᱚᱱ ᱱᱚᱶᱟ ᱦᱚᱸ ᱢᱤᱫ ᱠᱟᱱᱟ ᱾ ᱥᱩᱨᱥᱩᱯᱩᱨ ᱔᱐ ᱠᱚᱨᱚᱲ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫᱼᱟ ᱾  ᱥᱯᱮᱱᱚᱤᱥ ᱯᱟᱹᱨᱥᱤ ᱫᱚ ᱨᱟᱡᱽᱯᱟᱹᱨᱥᱤ ᱞᱮᱠᱟᱛᱮ ᱢᱟᱱᱚᱛ ᱮ ᱮᱢ ᱟᱠᱟᱫ ᱫᱤᱥᱚᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ- ᱥᱯᱮᱱ, ᱟᱨᱡᱮᱱᱴᱤᱱᱟ, ᱪᱤᱞᱤ, ᱵᱚᱞᱤᱵᱤᱭᱟ, ᱯᱟᱱᱟᱢᱟ, ᱯᱚᱨᱟᱜᱩᱭ, ᱯᱮᱨᱩ, ᱢᱮᱠᱥᱤᱠᱚ, ᱠᱚᱥᱴᱟᱨᱤᱠᱟ, ᱮᱞ ᱥᱮᱞᱵᱟᱰᱚᱨ, ᱠᱭᱩᱵᱟ, ᱩᱨᱩᱜᱩᱭᱮ, ᱵᱤᱱᱤᱡᱩᱭᱮᱞ ᱮᱢᱟᱱ ᱮᱢᱟᱱ ᱾

ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱞᱮᱠᱟᱛᱮ ᱖ ᱠᱚᱨᱚᱲ ᱜᱟᱱ ᱦᱚᱲ ᱥᱯᱮᱱᱤᱥ ᱯᱟᱹᱨᱥᱤ ᱠᱚ ᱵᱮᱵᱦᱟᱨᱮᱫᱼᱟ  ᱟᱨ ᱵᱤᱫᱮᱥ ᱯᱟᱹᱨᱥᱤ ᱞᱮᱠᱟᱛᱮ ᱒ ᱠᱚᱨᱚᱲ ᱜᱟᱱ ᱯᱟᱹᱴᱷᱣᱟᱹ ᱥᱯᱮᱱᱤᱥ ᱠᱚ ᱨᱚᱲ ᱠᱟᱱᱟ ᱾ ᱢᱮᱱᱰᱮᱨᱤᱱ ᱟᱨ ᱤᱝᱞᱤᱥ ᱛᱟᱭᱚᱢ ᱨᱮ ᱡᱮᱜᱮᱛ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱨᱚᱲᱮᱫ ᱯᱟᱹᱨᱥᱤ ᱞᱮᱠᱟᱛᱮ ᱥᱯᱮᱱᱤᱥ ᱯᱟᱹᱨᱥᱤ ᱫᱚ ᱛᱮᱥᱟᱨ ᱴᱷᱟᱶ ᱨᱮ ᱦᱤᱡᱩᱜᱼᱟᱭ ᱾ 

ᱡᱩᱢᱤᱫ ᱫᱤᱥᱚᱢ ᱨᱮᱱᱟᱜ ᱛᱩᱨᱩᱭ ᱜᱚᱴᱟᱝ ᱥᱚᱨᱠᱟᱨᱤ ᱢᱟᱱᱚᱛᱟᱱ ᱯᱟᱹᱨᱥᱤ ᱢᱩᱸᱫᱽ ᱨᱮ ᱥᱯᱮᱱᱤᱥ ᱦᱚᱸ ᱢᱮᱱᱟᱜ ᱜᱮᱭᱟ ᱾ ᱭᱩᱨᱚᱯᱤᱭᱚ ᱜᱟᱶᱛᱟ ᱨᱮ ᱥᱯᱮᱱᱤᱥ ᱫᱚ ᱚᱯᱷ᱾ᱥᱤᱭᱟᱞ ᱯᱟᱹᱨᱥᱤ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ ᱾ 

ᱟᱢᱮᱨᱤᱠᱟ ᱨᱤᱱ ᱤᱝᱞᱤᱥ ᱯᱟᱹᱨᱥᱤ ᱛᱮ ᱨᱚᱲᱮᱫ ᱦᱚᱲ ᱠᱚ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱥᱯᱮᱱᱤᱥ ᱯᱟᱹᱨᱥᱤ ᱪᱮᱫᱚᱜ ᱠᱚ ᱠᱩᱥᱤᱭᱟᱜ ᱠᱟᱱᱟ ᱾ ᱒᱐ ᱥᱟᱭ ᱥᱥᱮᱨᱢᱟ ᱥᱮᱫ ᱠᱷᱚᱱ ᱥᱯᱮᱱᱤᱥ ᱯᱟᱹᱨᱥᱤ ᱫᱚ ᱵᱤᱫᱮᱥ ᱯᱟᱹᱨᱥᱤ ᱞᱮᱠᱟᱛᱮ ᱦᱚᱲ ᱠᱚ ᱪᱮᱫᱚᱜ ᱠᱟᱱᱟᱜ ᱫᱚ ᱵᱟᱹᱲᱛᱤ ᱟᱜᱩᱶᱟᱠᱟᱱᱟ ᱾ ᱒᱑ ᱥᱟᱭ ᱥᱮᱨᱢᱟ ᱥᱮᱫ ᱠᱷᱚᱱ ᱫᱚ ᱤᱝᱞᱤᱥ ᱯᱟᱹᱨᱥᱤ ᱛᱟᱭᱚᱢ ᱨᱮ ᱫᱚᱥᱟᱨ ᱵᱟᱹᱲᱛᱤ ᱠᱚ ᱥᱮᱪᱮᱫᱚᱜ ᱠᱟᱱ ᱴᱷᱟᱶ ᱨᱮ ᱥᱯᱮᱱᱤᱥ ᱯᱟᱹᱨᱥᱤ ᱦᱤᱡᱩᱜ ᱠᱟᱱᱟ ᱾

 ᱧᱩᱛᱩᱢ 
ᱥᱯᱮᱱ ᱟᱨ ᱥᱯᱮᱱᱤᱥ ᱯᱟᱹᱨᱥᱤ ᱠᱚ ᱨᱚᱲᱮᱫ ᱮᱴᱟᱜ ᱫᱤᱥᱚᱢ ᱠᱚᱨᱮ ᱥᱯᱮᱱᱤᱥ, ᱠᱚᱥᱴᱮᱞᱤᱭᱚᱱ ᱟᱨ ᱮᱥᱯᱟᱱᱚᱭᱮᱞ ᱧᱩᱛᱩᱢ ᱛᱮ ᱠᱚ ᱵᱟᱰᱟᱭᱮᱫᱼᱟ ᱾ 
 ᱱᱟᱜᱟᱢ 
ᱥᱯᱮᱱᱤᱥ ᱯᱟᱹᱨᱥᱤ ᱫᱚ ᱚᱥᱤᱥᱴ ᱞᱟᱴᱤ ᱯᱟᱹᱨᱥᱤ ᱠᱷᱚᱱ ᱜᱟᱥᱟᱣ ᱰᱚᱠ ᱟᱠᱟᱱᱟ, ᱡᱟᱦᱟᱸ ᱫᱚ ᱒᱑᱐ BC ᱨᱮ ᱨᱚᱢᱟᱱ ᱦᱚᱲ ᱠᱚ ᱟᱹᱜᱩ ᱞᱮᱫ ᱛᱟᱦᱮᱸᱫ ᱤᱵᱮᱨᱤᱭᱟᱱ ᱯᱮᱱᱤᱥᱩᱞᱟ ᱨᱮ ᱾ ᱥᱯᱮᱱᱤᱥ ᱫᱚ ᱫᱚᱲᱦᱚ ᱯᱟᱹᱨᱥᱤ ᱞᱮᱠᱟᱛᱮ ᱑᱓ ᱥᱟᱭ ᱥᱮᱨᱢᱟ ᱨᱮᱠᱚ ᱩᱛᱱᱟᱹᱶ ᱞᱮᱫ ᱛᱟᱦᱮᱸᱫ ᱴᱚᱞᱮᱰᱚ ᱨᱮ ᱾ ᱑᱙᱔᱒ ᱥᱟᱞᱮ ᱨᱮ ᱮᱞᱤᱭᱚ ᱟᱱᱴᱚᱱᱤᱭᱚ ᱰᱤ ᱱᱮᱵᱽᱨᱤᱡᱟ, ᱥᱟᱞᱟᱢᱟᱠᱟ ᱛᱮᱭ ᱞᱮᱫ ᱨᱚᱱᱚᱲ ᱯᱚᱛᱚᱵ ᱫᱚ ᱯᱩᱭᱞᱩ ᱢᱚᱰᱚᱨᱱ ᱤᱶᱨᱚᱯᱤᱭᱟᱱ ᱯᱟᱹᱨᱥᱤ ᱨᱮᱱᱟᱜ ᱠᱟᱱᱟ ᱾  ᱑᱖ ᱥᱟᱭ ᱥᱮᱨᱢᱟ ᱥᱮᱫ ᱛᱮ ᱫᱚ ᱱᱚᱶᱟ ᱯᱟᱹᱨᱥᱤ ᱟᱢᱮᱨᱤᱠᱟ ᱟᱨ ᱥᱯᱮᱱᱤᱥ ᱤᱥᱴ ᱤᱸᱰᱤᱡᱽ ᱥᱮᱫ ᱠᱚ ᱤᱫᱤ ᱯᱟᱨᱚᱢ ᱞᱮᱫ ᱛᱟᱦᱮᱸᱫ ᱾

 ᱚᱛᱱᱚ ᱪᱷᱮᱨ

 ᱵᱟᱨᱦᱮ ᱡᱚᱱᱚᱲ 
 Real Academia Española 
 Spanish language at BBC Online
 Tips to Learn Spanish Fast 
 Films for learning Spanish 

 ᱥᱟᱹᱠᱷᱭᱟᱹᱛ 

Category:!Main category
Category:Language